


Z A P I S N I K
20. sjednice Vijeća MO “Nadbiskup Antun Bauer“
održane dana 23. studenoga 2022. g. s početkom u 20.00 sat  u prostorijama 
MO „Nadbiskup Antun Bauer“, Bauerova 21

Nazočni članovi Vijeća MO: Marina Bauer, Zlatan Krajina, Ante Barišić i Goranka Tropčić Zekan. 
Predsjednica Vijeća MO pozdravlja sve prisutne i konstatira da su nazočna četiri člana/članice Vijeća od pet, te su stečeni uvjeti za raspravu i pravovaljano odlučivanje. 
Prije utvrđivanja dnevnog reda gđa. Tropčić Zekan predlaže usvajanje zapisnika 19. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 19. sjednice Vijeća MO.
Predsjednica Vijeća otvara raspravu o Dnevnom redu 20. sjednice Vijeća MO, te vijeće jednoglasno, bez rasprave, donosi sljedeći

                                                                 DNEVNI  RED
1. Mišljenje Gradskog zavoda za zaštitu spomenika kulture i prirode vezano za akcije u PKA 2023. MO „Nadbiskup Antun Bauer“
2. Zahtjev za jednokratno korištenje prostora TRANSPARENCY INTERNATIONAL HRVATSKA dana 9.12.2022.
3. Prijedlozi i pritužbe građana: kante za MKO pravnih osoba, terasa Pizzerie Park, rubnik uz pješački prelaz u Bauerovoj ulici kod ulice Brešćenskoga; parkirna mjesta za invalide, problem sa stupićima u Vlaškoj 72
4. Pitanja, prijedlozi, razno


Ad 1. Mišljenje Gradskog zavoda za zaštitu spomenika kulture i prirode vezano za akcije u PKA 2023. MO „Nadbiskup Antun Bauer“
Predsjednica je upoznala članove Vijeća o dobivenom Mišljenju Gradskog zavoda za zaštitu spomenika kulture i prirode vezano za akcije u PKA 2023. MO „Nadbiskup Antun Bauer“, kojim se daje negativno mišljenje na postavljenje klupa za sjedenje u Parku Envera Čolakovića.

Ad 2. Zahtjev za jednokratno korištenje prostora TRANSPARENCY INTERNATIONAL HRVATSKA dana 9.12.2022.
Predsjednica je upoznala članove Vijeća o molbi i poslanom Zahtjevu za jednokratno korištenje prostora u terminu 9.12. u popodnevnim/večernjim satima za potrebe obilježavanja Međunarodnog dana borbe protiv korupcije u sklopu projekta „Afera nije fer“.
Članovi vijeća su jednoglasno prihvatili molbu TRANSPARENCY INTERNATIONAL HRVATSKA te smo mišljenja da udruzi treba odobriti korištenje prostora u traženom terminu, o čemu se donosi zaključak:

Ad 3. Prijedlozi i pritužbe građana: kante za MKO pravnih osoba, terasa Pizzerie Park, rubnik uz pješački prelaz u Bauerovoj ulici kod ulice Brešćenskoga; parkirna mjesta za invalide, problem sa stupićima u Vlaškoj 72
Članovi vijeća nastavili su već započetu raspravu s prošle sjednice u vezi prijedloga i pritužbi građana. Većina pritužbi nije u nadležnosti mjesne samouprave, pa nismo o istima niti raspravljali. Uglavnom se građani žale na prometnu situaciju koja je u nadležnosti policije. 

Jedna od pritužbi odnosi se na rubnik nogostupa u Bauerovoj ulici kod križanja s ulicom Brešćenskoga, točno ispred Bauerove 21. Rubnik nije upušten, već je samo grubo, pod oštrim kutem odrezan, pa je pristup invalidskim kolicima ili sl. jako otežan. Stoga smatramo prijedlog građana opravdan.

Članovi vijeća suglasni su da je potrebno spomenuti rubnik upustiti na odgovarajući način, te predlažemo da se upuštanje rubnika uvrsti u PKA za 2023. godinu. 

O spremnicima za otpad koje koriste pravne osobe već smo raspravljali na prethodnoj sjednici, pa ovdje samo ponavljamo naše traženje:
Mišljenja smo da je jedino rješenje da se svi spremnici uklone s javnih površina, stoga tražimo da se svi spremnici za otpad (neovisno o vrsti otpada) koje koriste pravne osobe uklone sa javnih površina! 

Ad 4. Pitanja prijedlozi, razno

Obzirom da smo raspravljali o upuštanju rubnika na pješačkom prelazu u Bauerovoj ulici kod križanja s ulicom Brešćenski, nismo mogli ne sjetiti se da smo tražili postavljanje uzdignute plohe na taj pješački prelaz. Prelaz je zaista opasan i samo je pitanje vremena kada će se dogoditi neka tragedija. To je mišljenje članova vijeća. 

Sjednica je završila u 20.50 sati.
Zapisnik vodila: Goranka Tropčić Zekan
KLASA:  024-08/22-003/2379
URBROJ: 251-13-11-1/004-22-02
Zagreb, 23. studeni 2022.

                                                                                                       MO „Nadbiskup Antun Bauer“

